કડીના વૃદ્ધને 5 દિવસ પૂર્વે ગળામાં દુ:ખાવાની ફરિયાદ સાથે તાવ અને શરદી થતાં તબિયતમાં સુધારો ના જણાતાં તબીબે જરૂરી ટેસ્ટ કરાવતાં તેમને સ્વાઇન ફ્લુના લક્ષણો જણાતાં અમદાવાદ સિવિલમાં ખસેડવા સૂચના આપી હતી. જેને પગલે હાલમાં અમદાવાદ સિવિલમાં સારવાર લઇ રહેલા વૃદ્ધ સંબંધે જિલ્લા આરોગ્ય વિભાગે જરૂરી રિપોર્ટ તૈયાર કર્યો છે. બીજી બાજુ તેમના સતત સંપર્કમાં રહેલા પરિવારના 4 સભ્યોને જરૂરી રસી આપવા સહિતની કાર્યવાહી હાથ ધરી હતી. 160 મકાનોમાં પણ આરોગ્યની ટીમે સર્વેલન્સ કામગીરી હાથ ધરાઈ હતી.